Gyöngyöspata Város Önkormányzata Képviselő-testületének
    13/2014. (XII.16.) számú önkormányzati rendelete
a szociális tűzifa támogatás helyi szabályairól
Gyöngyöspata Város Önkormányzatának Képviselő-testülete az Alaptörvény 32. Cikk (2)   eredeti jogalkotói hatáskörben, valamint Magyarország helyi önkormányzatokról szóló 2011.évi CLXXXIX. törvény 13. § (1) bekezdés 8. pontjában meghatározott feladatkörében eljárva a szociális igazgatásról és a szociális ellátásokról szóló 1993. évi III. törvény 2. §.és 25 § (3) bekezdés b) pontjában, 26. §, 32. § (3) bekezdésében és a 47. § (1) bekezdés c) pontjában, és 47. § (3) bekezdésében kapott felhatalmazás alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatásról szóló 46/2014.(IX.25.) BM rendeletének végrehajtására a következőket rendeli el:

1. §
1. Általános rendelkezések
 (1) A helyi önkormányzatok szociális célú tűzifavásárláshoz kapcsolódó kiegészítő támogatásáról szóló 46/2014. (IX.25.) BM rendelet alapján a központi költségvetés a helyi önkormányzatok szociális célú tűzifavásárláshoz kapcsolódó kiegészítő támogatást biztosított Gyöngyöspata Városi Önkormányzat számára.

(2) E rendelet célja, hogy meghatározza a szociális tűzifa támogatás szociális rászorultságának szabályait, az igénylés részletes feltételeit.

(3) A támogatás kizárólagos forrása a BM rendelet BMÖGF/69-39/2014.leiratában biztosított 1.351.280,- Ft kiegészítő támogatás, valamint az Önkormányzat által biztosított 289.560,- Ft saját forrásból vásárolt tűzifa szociális rászorultsági alapon történő szétosztása.

2. §
A támogatás feltételei
 (1) Az önkormányzat vissza nem térítendő természetbeni támogatásként háztartásonként 0,8        m3  tűzifát biztosít annak a személynek, aki

a)lakásfenntartási támogatásban részesült 2014. november hónapban.

 (2) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és háztartások számától.

(3) Nem jogosult szociális célú tűzifa támogatásra – függetlenül a 2.§. (1)-ben meghatározott feltétel teljesülésétől – az a személy, család

a)azon ingatlan vonatkozásában, mely tűzifával egyáltalán nem fűthető.

3. §
A támogatás igénylésének menete
(1) A támogatás hivatalból történik, kérelem benyújtása nélkül.

(2) A Képviselő-testület a tűzifa iránti igényeket az állami támogatás mértékéig tudja kielégíteni.

(3) Amennyiben a jogosult a természetbeni támogatásként biztosított tűzifát értékesíti vagy nem a háztartása fűtésére hasznosítja, köteles a tűzifa bruttó árának, valamint a kiszállítás költségének visszafizetésére.

(4) A tűzifa kiszállításáról a polgármester gondoskodik, a helyi kiszállítás költségét az önkormányzat fedezi.

(5) A tűzifa átvételét a jogosult átvételi elismervény aláírásával igazolja.

4. §
Záró rendelkezések
(1)Ezen rendelet a kihirdetését követő napon lép hatályba, rendelkezéseit 2015. május 31. napjáig kell alkalmazni.

(2)A Rendelet kihirdetéséről a jegyző gondoskodik.

Gyöngyöspata, 2014. december 15.

         Hevér Lászlóné                                                                                      Dr. Sárvári Eszter

            polgármester                                                                                               jegyző

